Kalle Haatanen: Suomalainen yksinäisyys

Uusin tutkimus paljastaa yksinäisyydestä yllättäviä piirteitä, sanoo Tampereen yliopiston sosiaali- ja terveyspolitiikan professori Juho Saari. Esimerkiksi italialaiset tuntevat itsensä yksinäisemmiksi kuin suomalaiset. Näyttää siltä, että pohjoismaisissa hyvinvointivaltioissa yksinäisyyttä on vähemmän kuin muualla. Yllättävää on myös se Suomessa on suhteellisen vähän yksinäisyyttä, vaikka kulttuurimme kuvaa usein suomalaisen kaihomielisenä yksinkulkijana, jolla ei ole yhtään ystävää. Myös tietoisuus yksinäisyyden terveyshaitoista on meillä lisääntynyt huomattavasti. Tutkimuksessa on todettu, että yksinäisyys kulkee perheissä sukupolvelta toiselle. Se ei ole geneettistä vaan sosiaalisen suhteiden hallintaan liittyvä kysymys. Yksinäisyyttä löytyy myös yllättävistä paikoista. Noin viidessä prosentissa parisuhteistakin koetaan yksinäisyyttä ja usein juuri parisuhteessa yksinäisyys tunnetaan erityisen voimakkaasti. Professori Juho Saari sanoo, että meillä pitäisi miettiä, onko yhteiskunnassamme sellaisia rakenteita, jotka tuottavat yksinäisyyttä. Esimerkiksi kun vanhusten kotona asumista tuetaan entistä enemmän, voi seurauksena olla entistä enemmän yksinäisiä vanhuksia. Myös luokattomat koulut voivat lisätä yksinjäämisen riskiä.